कौसानी उत्तराखंड राज्य के कुमाऊं मंडल का एक खूबसूरत हिल स्टेशन है। यहां की प्राकृतिक खूबसूरती से प्रभावित होकर महात्मा गांधी ने कभी इस स्थान को 'भारत का स्विट्जरलैंड' कहा था। समुद्र तल से 1890 मीटर की ऊंचाई पर स्थित कौसानी बर्फ से ढकी हिमालय की चोटियों और मनोरम दृश्यों के साथ पूरे विश्व भर में जाना जाता है। यहां की पहाड़ी घाटियां विशेषकर सैलानियों को काफी ज्यादा प्रभावित करती हैं।